### MODALITAT OCJ (Organització de Congressos, Jornades i activitats de divulgació de la recerca)

**Objectius.**

L’objecte és col·laborar en el finançament de congressos, jornades, simposis i activitats de divulgació de la recerca, organitzats pel professorat que pertanyi a la Facultat de Belles Arts.

La Facultat haurà d’aparèixer com organitzadora o patrocinadora de l’esdeveniment.

**Sol·licitants.**

Personal docent i investigador adscrit a la Facultat de Belles Arts.

**Condicions de la modalitat OCJ.**

1. La Comissió establirà si l’ajut és procedent o no, així com l’import que atorga, en cap cas no serà superior al 25% del pressupost total. Com és habitual, el Congrés/Jornada haurà de comptar amb el cofinançament per part d’altres unitats de la UB o ajuts de l’AGAUR o altres entitats externes en règim competitiu.
2. Els límits màxims de subvenció recomanats són:
	* 1.000 € pels congressos o jornades nacionals
	* 1.700 € pels congressos o jornades internacionals
3. La Comissió no donarà ajuts específics per a la publicació d’actes. Aquesta modalitat d’ajut sols s’atorga en cas d’una coedició amb una editorial que en garanteixi la distribució (modalitat ACIR).
4. La Comissió no donarà ajuts per a traduccions simultànies.
5. És imprescindible que els professors sol·licitants tinguin el seu currículum actualitzat a la base de dades del GREC en data posterior a l’1 de gener de l’any en que es resolguin els ajuts.

**Documentació.**

* Imprès de sol·licitud degudament complimentat i (1) amb el vist i plau del director de departament, en el que es farà constar el cofinançament del Departament en el Congrés i/o (2) amb el vist i plau del IP del grup de recerca consolidat o del projecte de recerca competitiu, en el que es farà constar el cofinançament per part del grup o del projecte. En el cas de cofinançament d’altres entitats externes la sol·licitud s’haurà d’acompanyar del document acreditatiu de cofinançament.
* Pressupost detallat d’ingressos i despeses previstes (subvencions, inscripcions, conferències, viatges, allotjaments, publicacions, etc.) amb la concreció de l’aportació econòmica que es sol·licita a la Comissió.
* Convocatòria - crida per a comunicacions, en el cas que sigui una activitat que tingui aquesta modalitat de participació (programa congrés o jornades, dates de celebració, conferenciants, horaris, etc.).
* En el cas de les convocatòries que la seva modalitat de participació no estigui oberta a la presentació de comunicacions, caldrà justificar la rellevància de la mateixa, així com el valor afegit que tindrà per a les persones assistents.

**Tramitació i presentació de les sol·licituds.**

Els impresos per sol·licitat aquest ajut es poden recollir o demanar a:

 Oficina de Recerca de Belles Arts

 Tel. 93 403 40 49

Les sol·licituds s’han d’adreçar al President de la Comissió de Recerca de Belles Arts i s’han de presentar a l’Oficina de Recerca esmentada, en l’imprès normalitzat acompanyades de la documentació adient.

Les sol·licituds han d’anar signades pel sol·licitant i han de comptar amb el vist i plau del Director del Departament.

Es faculta a l’Oficina de Recerca de Belles Arts per demanar a les persones interessades els documents necessaris que manquin per a l’avaluació, així com la modificació de defectes esmenables que puguin aparèixer a la sol·licitud. En cas que aquests requisits no es compleixin, la Comissió pot determinar l’ajornament de l’estudi fins que es presentin o modifiquin els documents.

**Terminis de la convocatòria.**

Els terminis d’admissió de sol·licituds són oberts. La Comissió avaluarà en cada reunió totes les sol·licituds que arribin amb una antelació de 72 hores a la data prevista per a la reunió, sempre que reuneixin els requisits.

Es preveuen dues reunions anuals de la Comissió de Recerca, llevat que l’acumulació de peticions o de temes per a tractar aconsellin fer alguna reunió extraordinària.

Les dates de reunió previstes durant l’any són:

* mes de març-abril
* mes d’octubre-novembre

**Condicions Generals.**

* En cas que els ajuts no s’utilitzin en el termini de tres mesos posteriors a la data de concessió, els imports retornaran al pressupost d’origen a disposició de la Comissió, llevat de causes justificades que hauran d’exposar-se per escrit abans de la finalització d’aquest termini (endarreriment del congrés o desconeixement de les dates de publicació previstes, etc.). Aquest termini es comptarà a partir de la data prevista per la realització del congrés.
* En tot cas serà necessària l’autorització prèvia de la Comissió per poder destinar els ajuts a finalitats diferents d’aquelles per a les quals van ser concedits, sempre dins la mateixa modalitat.

La Presidenta de la Comissió de Recerca

Barcelona, 5 de juliol 2016